**Mindszentkálla Község Önkormányzata Polgármestere döntéséhez**

**Tárgy:**  Káli-medence Idősek Otthona Mindszentkálla intézménnyel kapcsolatos döntések

**Előkészítette:** Nagy Éva, ügyintéző

Jogszabállyal nem ellentétes

dr. Szabó Tímea

I. A Káli –medence Idősek Otthona Mindszentkálla Intézményvezetője minden évben beszámol az Intézmény előző évi munkájáról. Az Intézményvezető 2020 évre vonatkozóan is megküldte a beszámolóját, mely az előterjesztés melléklete.

II. Mindszentkálla Község Önkormányzata Képviselő-testületének a 2021 évre vonatkozó költségvetés elfogadásakor a Képviselő-testület hatáskörét gyakorolva a Polgármester jóváhagyta az Idősek Otthona cafetéria keretét. A Cafetéria juttatás megállapításának szabályait az Intézményvezető szabályzatban határozta meg. Az elkészült Cafetéria juttatás szabályzata is az előterjesztés mellékletét képezi.

III. A Káli-medence Idősek Otthonában a közalkalmazottak jogállásáról szóló 1992. évi XXXIII. törvény 79. §-a alapján a dolgozók éves munkaruha juttatásban részesülnek. A munkaruha juttatás feltételeit az Intézményvezető szabályzatban határozza meg. A szabályzat az előterjesztés mellékletét képezi.

IV. A szociális igazgatásról és szociális ellátásokról szóló 1993. évi III. törvény 115. §(1)bekezdés értelmében: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg.

Az Intézményvezető minden évben elkészíti a térítési díj javaslatát, mely alapján a Képviselő-testület minden évben meghatározza az intézményi térítési díjat.

A koronavírus-világjárvány nemzetgazdaságot érintő hatásának enyhítés érdekében szükséges gazdasági intézkedésekről szóló 603/2020. (XII. 18.) Korm. rendelet 1. § (1) bekezdés a) pontja alapján a rendelet hatálybalépésének napjától 2021. december 31. napjáig a helyi önkormányzat által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke. A (2) bekezdés értelmében az (1) bekezdés szerinti szervezet a rendelet hatályba lépésének napjától már megállapított új díjat nem vezethet be, 2021. december 31. napjáig új díjat nem állapíthat meg, meglévő díjat új kötelezetti körre nem terjeszthet ki.

Ennek megfelelően a 2021. évre vonatkozóan nincs lehetőség az Idősek Otthonában a térítési díjak emelésére. Az intézményi térítési díj a jelenleg hatályos rendelet alapján napi 3.100 Ft. Az intézményvezető tájékoztatása az előterjesztés melléklete.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet alapján veszélyhelyzet került kihirdetésre. Veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését, miszerint: veszélyhelyzetben a települési önkormányzat képviselő-testületének, a fővárosi, megyei közgyűlésnek feladat, és hatáskörét a polgármester, ill. a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést érinti.

A fentiek alapján az Intézmény beszámolójának, valamint a szabályzatok elfogadására a Polgármester jogosult.

Határozati javaslat:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…. 2021.(III….) HATÁROZATA

***Káli-medence Idősek Otthona Mindszentkálla 2020. évi munkájáról szóló beszámoló és a 2021. évi térítési díjakról szóló tájékoztató elfogadásáról***

Mindszentkálla Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Mindszentkálla Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben dönt a Káli-medence Idősek Otthona Mindszentkálla 2020. évi munkájáról szóló beszámoló, valamint a 2021. évi térítési díjakról szóló tájékoztató elfogadásáról.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…. 2021.(III….) HATÁROZATA

***A Káli-medence Idősek Otthona Mindszentkálla szabályzatainak elfogadásáról***

Mindszentkálla Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Mindszentkálla Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben dönt a Káli-medence Idősek Otthona Mindszentkálla

* Cafetéria Szabályzatának,
* Munkaruha juttatási szabályzatának

az előterjesztés szerinti tartalommal történő elfogadásáról.

Mindszentkálla, 2021. március 8.

Csombó Zoltán

polgármester